## Pravilnik o načinu prijave bolesti životinja

### NN 31/2009 (11.3.2009.), Pravilnik o načinu prijave bolesti životinja

MINISTARSTVO POLJOPRIVREDE, RIBARSTVA I RURALNOG RAZVOJA

679

Na temelju članka 17. stavka 3. Zakona o veterinarstvu (»Narodne novine«, br. 41/07) ministar poljoprivrede, ribarstva i ruralnog razvoja donosi

PRAVILNIK

O NAČINU PRIJAVE BOLESTI ŽIVOTINJA[[1]](#footnote-29081-1)

I. OPĆE ODREDBE

Članak 1.

1) Ovim se Pravilnikom propisuje:

– način prijave sumnje na bolesti navedene u Dodatku I. ovoga Pravilnika,

– način prijave izbijanja bilo koje bolesti navedene u Dodatku I. ovoga Pravilnika,

– način prijave ukidanja mjera ograničenja nakon iskorjenjivanja posljednjeg izbijanja bilo koje bolesti navedene u Dodatku I. ovoga Pravilnika (odjava bolesti),

– oblik i sadržaj obrazaca za prijavu i odjavu bolesti navedenih u Dodatku I. ovoga Pravilnika

2) Ovaj Pravilnik primjenjuje se ne dovodeći u pitanje posebne odredbe o podacima u odnosu na ujednačenu provedbu mjera iskorjenjivanja i/ili sprječavanja bolesti životinja.

Članak 2.

Pojmovi koji se koriste u ovom Pravilniku imaju sljedeće značenje:

(a) »gospodarstvo« je bilo koji objekt (poljoprivredni ili druge namijene), smješten na području zemlje, u kojem se životinje uzgajaju i/ili drže;

(b) »pojava bolesti« (engl. case) je službeno potvrđena bilo koja bolest iz Dodatka I. ovoga Pravilnika, u bilo koje životinje ili lešine;

(c) »izbijanje bolesti« (engl. outbreak) je službeno potvrđen jedan ili više slučajeva bolesti iz Dodatka I. ovoga Pravilnika, na gospodarstvu, u životinja koje se zajedno drže;

(d) »primarno izbijanje bolesti« je izbijanje bolesti, koje nije epizootiološki povezano s prethodnim izbijanjem bolesti u istoj regiji zemlje kako je određeno u članku 2. Pravilnika o veterinarskim uvjetima za stavljanje u promet goveda i svinja (»Narodne novine«, br. 154/08)[[2]](#footnote-29081-2) ili prvo izbijanje bolesti u drugoj regiji zemlje;

(e) »sekundarno (sljedeće) izbijanje« bolesti je izbijanje bilo koje bolesti iz Dodatka I. ovoga Pravilnika na gospodarstvu na kojem je ta bolest već potvrđena, a koje je epizootiološki povezano s prethodnim izbijanjem te bolesti na gospodarstvu;

(f) »stado« je životinja ili skupina životinja držanih na gospodarstvu kao epidemiološkoj cjelini; a ako se na gospodarstvu odvojeno drži više od jednoga stada, smatra se da sve odvojene skupine životinja imaju isti zdravstveni status;

(g) »potvrda bolesti« je potvrda pojave bolesti na temelju rezultata kliničkoga pregleda, propisane laboratorijske metode ili rezultata epidemiološkoga istraživanja;

(h) »službena potvrda bolesti« je potvrda bolesti od strane nadležnoga tijela;

(i) »nadležno tijelo« je Ministarstvo poljoprivrede, ribarstva i ruralnog razvoja.

II. POSTUPAK PRIJAVE BOLESTI ŽIVOTINJA EUROPSKOJ KOMISIJI

Članak 3.

1) Uprava za veterinarstvo izravno Europskoj komisiji i drugim državama članicama Europske unije unutar 24 sata prijavljuje:

– primarno izbijanje bilo koje bolesti navedene u Dodatku I. Dijelu A. ovoga Pravilnika čija je pojava potvrđena na području zemlje,

– ukidanje mjera ograničenja nakon iskorjenjivanja posljednjeg izbijanja bilo koje bolesti navedene u Dodatku I. Dijelu A. ovoga Pravilnika na području zemlje.

2) Prijave iz stavka 1. ovoga članka moraju sadržavati podatke navedene u Dodatku II. ovoga Pravilnika te se žurno moraju dostaviti Europskoj komisiji.

3) U slučaju pojave klasične svinjske kuge podaci prikupljeni u skladu s Pravilnikom o mjerama za otkrivanje, suzbijanje i iskorjenjivanje klasične svinjske kuge (»Narodne novine«, br. 189/04 i 123/08)[[3]](#footnote-29081-3) smatraju se dostatnim.

Članak 4.

1) Ne dovodeći u pitanje odredbu članka 1. stavka 2. ovoga Pravilnika, Uprava za veterinarstvo mora najmanje prvog radnog dana u tjednu, prijaviti izravno Europskoj komisiji pojavu sekundarnih izbijanja bilo koje bolesti navedene u Dodatku I. Dijelu A. ovoga Pravilnika koja je potvrđena u zemlji.

2) Prijava bolesti iz stavka 1. ovoga članka odnosi se na razdoblje proteklog tjedna, uključujući nedjelju.

3) Ukoliko se Europskoj komisiji ne dostave nikakvi podaci, smatra se da tijekom razdoblja navedenog u stavku 2. ovoga članka nije bilo sekundarnog izbijanja bolesti u zemlji.

4) Prijava iz stavka 1. ovoga članka mora sadržavati sve podatke iz Dodatka II. ovoga Pravilnika te se žurno mora dostaviti Europskoj komisiji.

III. POSTUPAK PRIJAVE I ODJAVE ZARAZNIH BOLESTI ŽIVOTINJA NA PODRUČJU REPUBLIKE HRVATSKE

Članak 5.

Pri pojavi zarazne bolesti ili znakova na temelju kojih se sumnja da je životinja oboljela ili uginula od zarazne bolesti, posjednik životinje mora o navedenom odmah i bez odgađanja izvijestiti veterinarsku organizaciju ili nadležnu ispostavu veterinarskog ureda u županiji.

Članak 6.

1) U slučaju sumnje, primarnog ili sekundarnog izbijanja bilo koje bolesti navedene u Dodatku I. Dijelu B. ovoga Pravilnika, doktor veterinarske medicine (u daljnjem tekstu: veterinar), koji utvrdi sumnju na zaraznu bolest, primarno ili sekundarno izbijanje bolesti, mora o tome bez odgađanja, a najkasnije u roku 24 sata telefonom i telefaksom, izvijestiti državnog veterinarskog inspektora u nadležnoj ispostavi veterinarskog ureda.

2) Veterinar mora dostaviti državnom veterinarskom inspektoru u nadležnoj ispostavi veterinarskog ureda informaciju o sumnji/potvrđenom slučaju bolesti navedene u Dodatku I. Dijelu B. ovoga Pravilnika, na propisanom obrascu iz Dodatka III. ovoga Pravilnika.

3) Izvješće o pojavi bolesti iz stavka 2. ovoga članka veterinar treba dostaviti državnom veterinarskom inspektoru u nadležnoj ispostavi veterinarskog ureda jedanput mjesečno do 10. u mjesecu, za protekli mjesec.

Članak 7.

Državni veterinarski inspektor nadležne ispostave veterinarskog ureda o prijavama bolesti iz članka 6. stavka 1. i 2. ovoga Pravilnika mora bez odgađanja, a najkasnije u roku od 24 sata telefonom i telefaksom na propisanom obrascu iz Dodatka III. ovoga Pravilnika izvijestiti Upravu za veterinarstvo i Upravu za veterinarske inspekcije.

Članak 8.

1) U slučaju zoonoza navedenih u Dodatku I. Dijelu B. ovoga Pravilnika, izvješćivanje se obavlja u skladu s odredbama iz članka 5. do 7. ovoga Pravilnika.

2) O sumnji ili potvrđenoj pojavi zoonoze državni veterinarski inspektor nadležne ispostave veterinarskog ureda mora izvijestiti i nadležno tijelo za poslove zdravstva na području županije.

Članak 9.

1) O rezultatu dijagnostičke pretrage na bilo koju bolest iz Dodatka I. Dijela A. ovoga Pravilnika, ovlašteni laboratorij mora odmah, bez odgađanja, telefonom i telefaksom ili elektronskom poštom izvijestiti Upravu za veterinarstvo, Upravu za veterinarske inspekcije i nadležnu ispostavu veterinarskog ureda.

2) Ako se radi o prvoj potvrđenoj pojavi neke od bolesti iz Dodatka I. ovoga Pravilnika, u zemlji, ovlašteni laboratorij mora odmah, bez odgađanja, telefonom i telefaksom ili elektronskom poštom, izvijestiti Upravu za veterinarstvo, Upravu za veterinarske inspekcije i nadležnu ispostavu veterinarskog ureda.

3) O rezultatu dijagnostičke pretrage na bilo koju bolest iz Dodatka I. ovoga Pravilnika ovlašteni laboratorij mora izvijestiti pošiljatelja, Upravu za veterinarstvo, Upravu za veterinarske inspekcije i nadležnu ispostavu veterinarskog ureda.

4) Ovlašteni laboratorij mora jedanput mjesečno, a najkasnije do 15. u mjesecu, dostaviti izvješće Upravi za veterinarstvo i Upravi za veterinarske inspekcije o rezultatima provedenih dijagnostičkih pretraga bolesti iz Dodatka I. ovoga Pravilnika.

5) Rezultate dijagnostičkih pretraga na bjesnoću ovlašteni laboratorij mora dostaviti Upravi za veterinarstvo i Upravi za veterinarske inspekcije najkasnije do 3. u mjesecu za protekli mjesec.

6) Jedanput mjesečno, a najkasnije do 20. u mjesecu, veterinarski uredi moraju dostaviti Upravi za veterinarstvo i Upravi za veterinarske inspekcije izvješće o pojavi zaraznih bolesti životinja.

Članak 10.

1) Ovlašteni veterinar prijavljuje državnom veterinarskom inspektoru nadležne ispostave veterinarskog ureda prestanak bilo koje bolesti navedene u Dodatku I. Dijelu B. ovoga Pravilnika na propisanom obrascu iz Dodatka III. ovoga Pravilnika.

2) Podatke iz stavka 1. ovoga članka državni veterinarski inspektor nadležne ispostave veterinarskog ureda dostavlja Upravi za veterinarstvo i Upravi za veterinarske inspekcije poštom, telefaksom ili elektronskom poštom, u roku 24 sata.

3) Odjavom zarazne bolesti ovlašteni veterinar potvrđuje da su nakon iskorjenjivanja zadnjega slučaja, ukinute sve mjere ograničenja propisane zbog pojave odnosne zarazne bolesti.

Članak 11.

Ovlašteni veterinar dužan je propisane obrasce iz Dodatka III. ovoga Pravilnika ispuniti u cijelosti, čitko, štampanim slovima, pisaljkom koje se ne briše i koje je vodootporno.

IV. ZAVRŠNE ODREDBE

Članak 12.

Dodaci I., II. i III. tiskani su u prilogu ovoga Pravilnika i čine njegov sastavni dio.

Članak 13.

Danom stupanja na snagu ovoga Pravilnika prestaje važiti Pravilnik o načinu i postupku prijave sumnje na zaraznu bolest životinja, prijavi i odjavi zarazne bolesti životinja te obliku i sadržaju propisanih obrazaca (»Narodne novine«, br. 179/04).

Članak 14.

Ovaj Pravilnik stupa na snagu osmoga dana od dana objave u »Narodnim novinama«.

Klasa: NP 011-02/09-01/44

Urbroj: 525-06-1-0246/09-1

Zagreb, 3. ožujka 2009.

Ministar
mr. sc. Božidar Pankretić, v. r.

DODATAK I.

BOLESTI KOJE SE MORAJU PRIJAVITI U SKLADU S ODREDBAMA OVOGA PRAVILNIKA

DIO A.

BOLESTI KOJE SE MORAJU PRIJAVITI EUROPSKOJ KOMISIJI

|  |  |  |  |  |
| --- | --- | --- | --- | --- |
| Redni broj | Naziv bolesti (hrvatski) | Naziv bolesti (engleski) | Obvezno treba prijaviti sumnju na bolest | Obvezno treba prijaviti potvrđeni slučaj bolesti |
| A. BOLESTI KOPNENIH ŽIVOTINJA | | | | |
| 1. | Konjska kuga | African horse sickness | + | + |
| 2. | Afrička svinjska kuga | African swine fever | + | + |
| 3. | Influenca ptica | Highly pathogenic avian influenza | + | + |
| 4. | Bolest plavog jezika | Bluetongue | + | + |
| 5. | Klasična svinjska kuga | Classical swine fever | + | + |
| 6. | Goveđa spongiformna emcefalopatija | Bovine spongiform encephalopathy | + | + |
| 7. | Zarazna pleuropneumonija goveda | Contagious bovine pleuropneumonia | + | + |
| 8. | Durina | Dourine | + | + |
| 9. | Američki encefalomijelitis konja (svi tipovi uključujuči Venezuelski encefalitis konja) | Equine encephalomyelitis (all types, including Venezuelan equine encephalomyelitis)Eastern and Western, Japanese) | + | + |
| 10. | Infekciozna anemija kopitara | Equine infectious anaemia | + | + |
| 11. | Slinavka i šap | Foot and mouth disease | + | + |
| 12. | Maleus | Glanders | + | + |
| 13. | Bolest kvrgave kože | Lumpy skin disease | + | + |
| 14. | Newcastleska bolest | Newcastle disease | + | + |
| 15. | Kuga malih preživača | Peste des petits ruminants | + | + |
| 16. | Groznica riftske doline | Rift valley fever | + | + |
| 17. | Goveđa kuga | Rinderpest (cattle plague) | + | + |
| 18. | Ovčje boginje i kozje boginje | Sheep pox and goat pox | + | + |
| 19. | Etinioza (kornjaš Aethina tumida) | Small hive beetle (Aethina tumida) | + | + |
| 20. | Vezikularna enterovirusna bolest svinja | Swine vesicular disease | + | + |
| 21. | Tropileloza (grinja Tropilaelaps clareae) | Tropilaelaps mite (Tropilaelaps spp.) | + | + |
| 22. | Vezikularni stomatitis | Vesicular stomatitis | + | + |
| B. BOLESTI ŽIVOTINJA AKVAKULTURE | | | | |
| 24. | Epizootska hematopoetska nekroza | Epizootic haematopoietic necrosis | + | + |
| 25. | Epizootski ulcerativni sindrom | Epizootic ulcerative syndrom | + | + |
| 26. | Virusna hemoragijska septikemija | Viral haemorrhagic septicaemia | + | + |
| 27. | Bolest bijelih pjega rakova | White spot disease | + | + |
| 28. | Bolest žute glave rakova | Yellowhead disease | + | + |
| 29. | Taurski sindrom rakova | Taura Syndrome | + | + |
| 30. | Zarazna hematopoetska nekroza | Infectious haematopoietic necrosis | + | + |
| 31. | Zarazna anemija lososa | Infectious salmon anemia | + | + |
| 32. | Perkinsoza školjkaša | Perkinsosis (Perkinsus marinus) | + | + |
| 33. | Mikrocitoza školjkaša | Mikrocytosis (Mikrocytos mackini) | + | + |
| 34. | Marteilioza školjkaša | Martiliosis (Marteilia refringens) | + | + |
| 35. | Bonamioza školjkaša | Bonamiosis (Bonamia ostreae, Bonamia exitosa) | + | + |
| 36. | Koi-herpes viroza | Koi herpes virus disease | + | + |

DIO B.

BOLESTI KOJE SE MORAJU PRIJAVITI U REPULICI HRVATSKOJ

|  |  |  |  |  |  |
| --- | --- | --- | --- | --- | --- |
| OSOBITO OPASNE ZARAZNE BOLESTI | | | | | |
| Redni broj | OIE kod | Naziv bolesti (hrvatski) | Naziv bolesti (engleski) | Obvezno treba prijaviti sumnju na bolest | Obvezno treba prijaviti potvrđeni slučaj bolesti |
| 1. | А-010 | Slinavka i šap | Foot and mouth disease | + | + |
| 2. | А-020 | Vezikularni stomatitis | Vesicular stomatitis | + | + |
| 3. | А-030 | Vezikularna enterovirusna bolest svinja | Swine vesicular disease | + | + |
| 4. | А-040 | Goveđa kuga | Rinderpest (cattle plague) | + | + |
| 5. | А-050 | Kuga malih preživača | Peste des petits ruminants | + | + |
| 6. | А-060 | Zarazna pleuropneumonija goveda | Contagious bovine pleuropneumonia | + | + |
| 7. | А-070 | Bolest kvrgave kože | Lumpy skin disease | + | + |
| 8. | А-080 | Groznica riftske doline | Rift valley fever | + | + |
| 9. | А-090 | Bolest plavog jezika | Bluetongue | + | + |
|  | А-100 | Ovčje boginje i kozje boginje | Sheep pox and goat pox | + | + |
| 11. | А-110 | Konjska kuga | African horse sickness | + | + |
| 12. | А-120 | Afrička svinjska kuga | African swine fever | + | + |
| 13. | А-130 | Klasična svinjska kuga | Classical swine fever | + | + |
| 14. | А-150 | Influenca ptica (kuga peradi) | Highly pathogenic avian influenza | + | + |
| 15. | А-160 | Newcastleska bolest | Newcastle disease | + | + |
| BOLESTI VIŠE VRSTA ŽIVOTINJA | | | | | |
| 16. | B-051 | Bedrenica | Anthrax | + | + |
| 17. | B-052 | Bolest Aujeszkoga | Aujeszky’s disease | - | + |
| 18. | B-053 | Ehinokokoza (hidatidoza) | Echinococcosis/hydatidosis | - | + |
| 19. | B-055 | Heartwater (vodenasto srce) | Heartwater | - | + |
| 20. | B-056 | Leptospiroza | Leptospirosis | - | + |
| 21. | B-057 | Q-groznica | Q fever | + | + |
| 22. | B-058 | Bjesnoća | Rabies | + | + |
| 23. | B-059 | Paratuberkuloza | Paratuberculosis | - | + |
| 24. | B-060 | Mijaza-Cochliomya hominivorax | New World screwworm (Cochliomya hominivorax) | - | + |
| 25. | B-061 | Mijaza-Chrysomya bezziana | Old World screwworm (Chrysomya bezziana) | - | + |
| 26. | B-062 | Trihineloza | Trichinellosis | - | + |
| 27. |  | Transmisivne spongiformne encefalopatije | Transmisible spongiform encephalopathys | + | + |
| BOLESTI GOVEDA | | | | | |
| 28. | B-101 | Anaplazmoza | Bovine anaplasmosis | - | + |
| 29. | B-102 | Babezioza goveda | Bovine babesiosis | - | + |
| 30. | B-103 | Bruceloza goveda  (Brucella abortus) | Bovine brucellosis  (Brucella abortus) | + | + |
| 31. | B-104 | Goveđa genitalna kampilobakterioza | Bovine genital campylobacteriosis | - | + |
| 32. | B-105 | Goveđa tuberkuloza  (Mycobacterium bovis) | Bovine tuberculosis  (Mycobacterium bovis) | + | + |
| 33. | B-106 | Cisticerkoza | Bovine cysticercosis | - | + |
| 34. | B-107 | Dermatofiloza | Bovine dermatophilosis | - | + |
| 35. | B-108 | Enzootska goveđa leukoza | Enzootic bovine leukosis | - | + |
| 36. | B-109 | Hemoragijska septikemija goveda | Bovine haemorrhagic septicaemia | - | + |
| 37. | B-110 | Zarazni goveđi rinotraheitis / zarazni pustularni vulvovaginitis | Infectious bovine rhinotracheitis / infectious pustular vulvovaginitis | - | + |
| 38. | B-111 | Tajlerioza | Theileriosis | - | + |
| 39. | B-112 | Trihomonijaza | Trichomonosis | - | + |
| 40. | B-113 | Tripanosomijaza | Trypanosomiasis (tse-tse borne) | - | + |
| 41. | B-114 | Zloćudna kataralna groznica | Malignant catarrhal fever | - | + |
| 42. | B-115 | Goveđa spongiformna emcefalopatija | Bovine spongiform encephalopathy | + | + |
| 43. |  | Enzootski mastitis goveda | Bovine enzootic mastitis | - | + |
| 44. |  | Hipodermoza goveda | Bovine hypodermosis | - | + |
| 45. |  | Trihofitoza goveda | Bovine trichophytosis | - | + |
| BOLESTI OVACA | | | | | |
| 46. | B-151 | Infekcija brucellom ovis | Ovine epididymitis (Brucella ovis) | - | + |
| 47. | B-152 | Bruceloza ovaca i koza (Brucella melitensis) | Caprine and ovine brucellosis (Brucella melitensis) | + | + |
| 48. | B-153 | Artritis i encefalitis koza | Caprine arthritis/encephalitis | - | + |
| 49. | B-154 | Zarazna agalakcija koza i ovaca | Contagious agalactia of goats and sheep | - | + |
| 50. | B-155 | Zarazna pleuropneumonija koza | Contagious caprine pleuropneumonia | - | + |
| 51. | B-156 | Enzootski pobačaj ovaca | Enzootic abortion of ewes (ovine chlamydiosis) | - | + |
| 52. | B-157 | Plućna adenomatoza ovaca | Sheep pulmunary adenomatosis | - | + |
| 53. | B-158 | Nairobijska bolest ovaca | Nairobi sheep disease | - | + |
| 54. | B-159 | Salmoneloza  (S.abortusovis) | Salmonellosis (S.abortusovis) | - | + |
| 55. | B-160 | Grebež ovaca | Scrapie | + | + |
| 56. | B-161 | Maedi-visna | Maedi-visna | - | + |
| BOLESTI KONJA | | | | | |
| 57. | B-201 | Kontagiozni metritis kobila | Contagious equine metritis | - | + |
| 58. | B-202 | Durina | Dourine | + | + |
| 59. | B-203 | Epizootski limfangitis (afrička sakagija) | Epizootic lymphangitis | - | + |
| 60. | B-204 | Američki encefalomijelitis konja | Equine encephalomyelitis (Eastern and Western) | + | + |
| 61. | B-205 | Infekciozna anemija kopitara | Equine infectious anaemia | + | + |
| 62. | B-206 | Influenca konja | Equine influenza | - | + |
| 63. | B-207 | Piroplazmoza konja | Equine piroplasmosis | - | + |
| 64. | B-208 | Rinopneumonitis konja | Equine rhinopneumonitis | - | + |
| 65. | B-209 | Maleus | Glanders | + | + |
| 66. | B-210 | Boginje konja | Horse pox | - | + |
| 67. | B-211 | Arteritis konja | Equine viral arteritis | - | + |
| 68. | B-212 | Japanski encefalitis | Japanese encephalitis | + | + |
| 69. | B-213 | Šuga konja | Horse mange | - | + |
| 70. | B-215 | Sura | Surra (Trypanosoma evansi) | - | + |
| 71. | B-216 | Venezuelski encefalitis konja | Venezuelan equine encephalomyelitis | + | + |
| BOLESTI SVINJA | | | | | |
| 72. | B-251 | Atrofični rinitis svinja | Progressive atrofic rhinitis of swine | - | + |
| 73. | B-252 | Cisticerkoza svinja | Porcine cysticercosis | - | + |
| 74. | B-253 | Bruceloza svinja  (Brucella suis) | Porcine brucellosis  (Brucella suis) | + | + |
| 75. | B-254 | Transmisivni gastroenteritis svinja | Transmissible gastroenteritis of pigs | - | + |
| 76. | B-256 | Zarazna uzetost svinja | Porcine enterovirus encephalomyelitis | + | + |
| 77. | B-257 | Reproduktivni i respiratorni sindrom u svinja | Porcine reproductive and respiratory syndrome | - | + |
| BOLESTI PERADI | | | | | |
| 78. | B-301 | Zarazni bronhitis kokoši | Avian infectious bronchitis | - | + |
| 79. | B-302 | Zarazni laringotraheitis peradi | Avian infectious laryngotracheitis | - | + |
| 80. | B-303 | Tuberkuloza peradi | Avian tuberculosis | - | + |
| 81. | B-304 | Virusni hepatitis pataka | Duck virus hepatitis | - | + |
| 82. | B-305 | Virusni enteritis pataka (pačja kuga) | Duck virus enteritis | - | + |
| 83. | B-306 | Kolera peradi | Fowl cholera | - | + |
| 84. | B-307 | Boginje peradi | Fowl pox | - | + |
| 85. |  | Tifus peradi | Fowl typhoid (Salmonella gallinarum) | - | + |
| 86. | B-309 | Zarazna bolest burze (gumborska bolest) | Infectious bursal disease (Gumboro disease) | - | + |
| 87. | B-310 | Marekova bolest | Marek’s disease | - | + |
| 88. | B-311 | Mikoplazmoza peradi | Avian mycoplasmosis (M. gallisepticum) | - | + |
| 89. | B-312 | Ptičja klamidioza | Avian chlamydiosis | + | + |
| 90. | B-313 | Puloroza | Pullorum disease  (Salmonella pullorum) | - | + |
| 91. |  | Salmoneloza – infekcija sa S.Enteritidis, S. Typhymurium, S. Hadar, S.Virchow i S.Infantis | Salmonella Enteritidis, Salmonella Typhymurium, Salmonella Hadar, Salmonella Virchow and Salmonella Infantis infection | + | + |
| BOLESTI KUNIĆA I ZEČEVA | | | | | |
| 92. | B-351 | Miksomatoza | Myxomatosis | - | + |
| 93. | B-352 | Tularemija | Tularemia | - | + |
| 94. | B-353 | Hemoragijska bolest kunića | Rabbit haemorrhagic disease | - | + |
| 95. |  | Sindrom europskog smeđeg zeca | European brown hare sindrom | - | + |
| BOLESTI RIBA | | | | | |
| 96. | B-401 | Virusna hemoragijska septikemija | Viral haemorrhagic septicaemia | + | + |
| 97. | B-404 | Proljetna viremija šarana | Spring viraemia of carp | - | + |
| 98. | B-405 | Zarazna hematopoetska nekroza | Infectious haematopoietic necrosis | + | + |
| 99. | B-413 | Epizootska hematopoetska nekroza | Epizootic haematopoietic necrosis | - | + |
| 100. | B-415 | Virusna bolest lososa | Oncorhynchus masou virus disease | - | + |
| 101. |  | Bakterijska bolest bubrega | Bacterial kidney disease, (Renibacterium salmoninarum) | - | + |
| 102. |  | Virusna encefalopatija i retinopatija | Viral encephalopathy and retinopathy | - | + |
| 103. |  | Zarazna nekroza gušterače | Infectious pancreatic necrosis | - | + |
| 104. |  | Girodaktiloza | Gyrodactylus salaris | - | + |
| 105. |  | Edvardcieloza | Enteric septicaemia of catfish (Edwardsielly ictaluri) | - | + |
| 106. |  | Iridoviroza kečige | White Sturgeon iridoviral disease | - | + |
| 107. |  | Crveni pagar | Red sea bream iridoviral disease | - | + |
| 108. |  | Zarazna anemija lososa | Infectious salmon anemia | + | + |
| BOLESTI ŠKOLJKAŠA I RAKOVA | | | | | |
| 110. | B-431 | Bonamioza školjkaša | Bonamiosis | - | + |
| 111. | B-432 | Haplosporidioza školjkaša | Haplosporodiosis (Haplosporidium nelsoni or Haplosporiduim costale) | - | + |
| 112. | B-433 | Perkinsoza školjkaša | Perkinsosis (Perkinsus marinus, Perkinsus olseni/atlanticus) | - | + |
| 113. | B-434 | Marteilioza školjkaša | Martiliosis (Marteilia refringens, Marteilia sydneyi) | - | + |
| 114. | B-436 | Mikrocitoza školjkaša | Mikrocytosis (Mikrocytos mackini) | - | + |
| 115. | B-445 | Taurski sindrom rakova | Taura Syndrome | - | + |
| 116. | B-446 | Bolest bijelih pjega rakova | White spot disease | - | + |
| 117. |  | Kuga rakova | Crayfish plague (Aphanomyces astaci) | - | + |
| 118. | B-447 | Bolest žute glave rakova | Yellowhead disease | - | + |
| BOLESTI PČELA | | | | | |
| 119. | B-451 | Akaroza pčela | Acariosis of bees | - | - |
| 120. | B-452 | Američka gnjiloća | American foulbrood | + | + |
| 121. | B-453 | Europska gnjiloća | European foulbrood | - | - |
| 122. | B-454 | Nozemoza pčela | Nosemosis of bees | - | + |
| 123. | B-455 | Varooza pčela | Varroosis | - | + |
| 124. |  | Etinioza (kornjaš Aethina tumida) | Small hive beetle (Aethina tumida) | + | + |
| 125. |  | Tropileloza (grinja Tropilaelaps clareae) | Tropilaelaps mite (Tropilaelaps spp.) | + | + |
| DRUGE BOLESTI ŽIVOTINJA | | | | | |
| 126. | B-501 | Lišmanijaza | Leishmaniasis | - | + |
| 127. | C-612 | Toksoplazmoza | Toxoplasmosis | - | + |
| 128. | C-613 | Melioidoza | Melioidosis | - | + |
| 129. | C-614 | Šuštavac | Blackleg | - | + |
| 130. | C-615 | Botulizam | Botulism | - | + |
| 131. | C-616 | Druge klostridijske infekcije | Other clostridial infections | - | + |
| 132. | C-617 | Druge pstereloze | Other pasteurelloses | - | + |
| 133. | C-618 | Aktinomikoza | Actinomycosis | - | + |
| 134. | C-619 | Crijevne infekcije salmonelama | Intestinal Salmonella infections | - | + |
| 135. | C-620 | Kokcidioza | Coccidiosis | - | + |
| 136. | C-621 | Fascioloza | Distomatosis (Liverfluke) | - | + |
| 137. | C-622 | Filarijaza | Filariosis | - | + |
| 138. | C-652 | Bolest virusnog proljeva/bolest sluznice goveda | Bovine viral diarrhoea | - | + |
| 139. | C-653 | Dizenterija svinja | Swine dysentery – Vibrionic dysentery | - | + |
| 140. | C-701 | Zarazni ektim ovaca | Contagious pustular dermatitis | - | + |
| 141. | C-702 | Zarazna šepavost ovaca | Infectious footrot in sheep | - | + |
| 142. | C-703 | Zarazna oftalmija koza i ovaca | Contagous ophthalmia of goats and sheep | - | + |
| 143. | C-704 | Enterotoksemija ovaca / dizenterija janjadi | Enterotoxaemia | - | + |
| 144. | C-705 | Kazeozni limfadenitis koza i ovaca | Caseous lymphadenitis of goats and sheep | - | + |
| 145. | C-706 | Šuga | Sheep mange | - | + |
| 146. |  | Diktiokauloza | Lungworm infestation of sheep and goats | - | + |
| 147. | C-751 | Spolni osip konja | Equine coital exanthema | - | + |
| 148. | C-752 | Ulcerativni limfangitis konja i goveda | Ulcerative lymphangits of horses and cattle | - | + |
| 149. | C-753 | Ždrebećak | Strangles | - | + |
| 150. | C-754 | Salmoneloza (S. abortusequi) | Salmonellosis (S. abortusequi) | - | + |
| 151. |  | Vrbanac svinja | Swine erysipelas | - | + |
| 152. | C-851 | Zarazna korica peradi | Infectious coryza of chicken | - | + |
| 153. | C-853 | Avijarni encefalomijelitis | Avian encephalomyelitis | - | + |
| 154. | C-854 | Spirohetoza ptica | Avian spirochetosis | - | + |
| 155. | C-855 | Salmoneloza ptica | Avian salmonellosis | - | + |
| 156. | C-856 | Leukoza peradi | Avian leukosis complex | - | + |
| 157. | E-001 | Bruceloza | Brucellosis | - | + |
| 158. | E-002 | Salmoneloza | Salmonellosis | - | + |
| 169. |  | Listerioza | Listeriosis | - | + |
| 160. |  | Ebola | Ebola Non-human primates | + | + |
| 161. |  | Boginje majmuna | Monkey pox (kod Rodentiai non-human primates) | + | + |

Dodatak II.

A. Podaci koji se moraju dostavljati prilikom prijave bolesti propisane člankom 3. i 4. ovoga Pravilnika u slučaju primarnog i sekundarnog izbijanja bolesti iz Dodatka I. Dijela A ovoga Pravilnika:

1. Datum prijave;

2. Vrijeme prijave;

3. Naziv zemlje podrijetla;

4. Naziv bolesti i tip virusa (ukoliko je odgovarajuće);

5. Redni broj izbijanja bolesti;

6. Tip izbijanja bolesti;

7. Referenti broj izbijanja bolesti vezanog na odnosno izbijanje bolesti;

8. Regija i geografska lokacija gospodarstva;

9. Druge regije zahvaćene mjerama ograničenja;

10. Datum potvrde bolesti;

11. Datum postavljanja sumnje na bolest;

12. Datum procijene prve infekcije;

13. Podrijetlo/izvor bolesti;

14. Provedene mjere kontrole;

15. Broj prijemljivih životinja na gospodarstvu (a) goveda, (b) svinje, (c) ovce, (d) koze, (e) perad, (f) kopitari, (g) u slučaju bolesti životinja akvakulture, mora biti navedena težina (u kg/t) ili broj x 1000 prijemljivih životinja, (h) divlje životinje, (i) u slučaju bolesti pčela, mora biti naveden broj prijemljivih košnica;

16. Broj životinja s kliničkim znakovima bolesti na gospodarstvu (a) goveda, (b) svinje, (c) ovce, (d) koze, (e) perad, (f) kopitari, (g) u slučaju bolesti životinja akvakulture, mora biti navedena težina (u kg/t) ili broj x 1000 životinja s kliničkim znakovima, (h) divlje životinje, (i) u slučaju bolesti pčela mora biti naveden broj košnica s vidljivim kliničkim znakovima bolesti;

17. Broj uginulih životinja na gospodarstvu (a) goveda, (b) svinje, (c) ovce, (d) koze, (e) perad, (f) kopitari, (g) u slučaju bolesti životinja akvakulture, mora biti navedena težina (u kg/t) ili broj x 1000 životinja uginulih na gospodarstvu, (h) divlje životinje;

18. Broj zaklanih životinja (a) goveda, (b) svinje, (c) ovce, (d) koze, (e) perad, (f) kopitari, (g) u slučaju bolesti životinja akvakulture, ukoliko je primjenjivo (samo za rakove i ribe), mora biti naveden težina (u kg/t) ili broj x 1000 životinja zaklanih/izlovljenih, (h) divlje životinje;

19. Broj uništenih lešina (a) goveda, (b) svinje, (c) ovce, (d) koze, (e) perad, (f) kopitari, (g) u slučaju bolesti životinja akvakulture, ukoliko je primjenjivo, mora biti navedena težina (u kg/t) ili broj x 1000 životinja koje se uklonjene i uništene, (h) divlje životinje, (i) u slučaju bolesti pčela mora biti naveden broj uništenih košnica;

20. (Procijenjeni) datum provedbe usmrćivanja, ukoliko se provodi;

21. (Procijenjeni) datum završetka uništavanja, ukoliko se provodi.

B. U slučaju klasične svinjske kuge dodatni podaci:

1. Udaljenost od najbližeg gospodarstva koja drži svinje;

2. Broj i tip svinja (rasplodne, tovne i prasad[[4]](#footnote-29081-4) na zaraženom gospodarstvu);

3. Broj i tip svinja (rasplodne, tovne i prasad[[5]](#footnote-29081-5) s kliničkim znakovima na zaraženom gospodarstvu);

4. Dijagnostičke metode;

5. Ukoliko bolest nije potvrđena na gospodarstvu, navesti da li je potvrđena u klaonici ili prijevoznim sredstvima;

6. Potvrda primarnog izbijanja bolesti u divljih svinja.[[6]](#footnote-29081-6)

C. U slučaju bolesti životinja akvakulture navedenih u Dodatku I., dijelu A., točki B ovoga Pravilnika:

1. Potvrđeni slučaj izbijanja egzotičnih i ne egzotičnih bolesti u zemlji, zoni ili kompartmentu prethodno slobodnim od bolesti u skladu s odredbama Pravilnika o uvjetima zdravlja životinja koji se primjenjuju na životinje akvakulture i njihove proizvode te sprječavanju i suzbijanju određenih bolesti akvatičnih životinja (»Narodne novine«, br. 42/08)[[7]](#footnote-29081-7) moraju biti prijavljeni kao primarno izbijanje bolesti. Naziv i opis zone ili kompartmenta mora biti sadržan u tekstu,

2. Druga izbijanja bolesti od onih koja su navedena u podstavku 1. ove točke, smatraju se sekundarnim izbijanjima bolesti u skladu s člankom 4. stavkom 1. ovoga Pravilnika,

3. Sekundarno izbijanje bolesti životinja akvakulture mora se prijaviti na mjesečnoj osnovi.

DODATAK III.

OBRASCI ZA PRIJAVU BOLESTI ŽIVOTINJA

Obrazac 1

OBRAZAC ZA PRIJAVU SUMNJE NA ZARAZNU BOLEST

Datum postavljanja sumnje na zaraznu bolest:\_\_\_\_\_\_\_\_\_\_\_\_\_\_\_\_

Ime i prezime pošiljatelja prijave:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
 (veterinar)

Telefon:\_\_\_\_\_\_\_ Telefax:\_\_\_\_\_\_\_\_\_\_\_\_e-mail:\_\_\_\_\_\_\_\_\_\_\_\_\_\_

Gospodarstvo na kojem je postavljena sumnja:

Adresa:\_\_\_\_\_\_\_\_\_\_\_\_\_\_\_\_\_\_\_\_\_Naselje:\_\_\_\_\_\_\_\_\_\_\_\_\_\_\_\_\_\_

Općina:\_\_\_\_\_\_\_\_\_\_\_\_\_\_\_\_\_\_\_\_\_\_Županija:\_\_\_\_\_\_\_\_\_\_\_\_\_\_\_

Sumnja je postavljena na području ovlasti:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
(upisati naziv ovlaštene veterinarske organizacije)

Naziv bolesti na koju se sumnja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Popis utvrđenih simptoma:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podaci o životinjama na gospodarstvu:

|  |  |  |
| --- | --- | --- |
|  | Ukupan broj na gospodarstvu | Ukupan broj sumnjivih (pokazuju simptome bolesti) |
| Goveda |  |  |
| Svinje |  |  |
| Ovce |  |  |
| Koze |  |  |
| Konji |  |  |
| Perad (kokoši) |  |  |
| Perad (pure) |  |  |
| Perad (guske, patke) |  |  |
| perad (fazani) |  |  |
| Drugo (navesti) |  |  |

Uzorak, uzet od strane ovlaštenoga veterinara je dostavljen na analizu: (zaokružiti) Da / Ne

Vrsta uzorka, uzetoga od strane ovlaštenoga veterinara i dostavljenoga na analizu:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Napomena:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis i pečat veterinara koji prijavljuje sumnju:\_\_\_\_\_\_\_\_\_\_\_\_\_\_

Datum prijave sumnje:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Obrazac 2

OBRAZAC ZA PRIJAVU POTVRĐENOGA SLUČAJA ZARAZNE BOLESTI

1. Datum prijave:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
 (dan/mjesec/godina)

2. Redni broj izbijanja bolesti:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
 (na području općine)

3. Vrijeme prijave:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Ime i prezime pošiljatelja prijave:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
 (ovlašteni veterinar, veterinarski inspektor)

5. Telefon:\_\_\_\_\_\_\_Telefax:\_\_\_\_\_\_\_\_\_\_\_e-mail:\_\_\_\_\_\_\_\_\_\_\_\_\_\_

6. Adresa gospodarstva gdje je izbila bolest:\_\_\_\_\_\_\_\_\_\_\_\_\_\_\_\_\_\_

Naselje:\_\_\_\_\_\_\_\_\_\_\_\_\_\_\_\_\_\_Općina:\_\_\_\_\_\_\_\_\_\_\_\_\_\_\_\_\_\_\_\_\_

Županija:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7. Bolest se pojavila na području ovlasti:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
(upisati naziv ovlaštene veterinarske organizacije)

8. Naziv bolesti:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

9. Uzročnik bolesti:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

10. Izvor zaraze: zaokružiti/navesti:

(i) zajednički izvor zaraze (dva ili više slučajeva povezani s istim izvorom zaraze, npr.voda, hrana): Da/Ne

Navesti izvor zaraze ako je poznat:\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ii) više izvora zaraze (izlaganje različitim izvorima zaraze, kontinuirano, kroz dulje vrijeme):

Da / Ne

Navesti izvore zaraze ako su poznati:\_\_\_\_\_\_\_\_\_\_\_\_\_\_\_\_\_\_\_\_\_\_\_

iii) propagirana (širi se sa životinje na životinju): Da / Ne

(iv) prolongirana (traje kroz dulje vrijeme): Da / Ne

11. Druga naselja/općine u kojima se provode mjere suzbijanja i iskorjenjivanja predmetne zarazne bolesti:\_\_\_\_\_\_\_\_\_\_\_\_\_\_\_\_\_\_\_

12. Datum postavljanja sumnje na bolest:\_\_\_\_\_\_\_\_\_\_\_\_\_\_\_\_\_\_\_
 (dan/mjesec/godina)

13. Datum otkrivanja prve pojave bolesti:\_\_\_\_\_\_\_\_\_\_\_\_\_\_\_\_\_\_\_\_\_
 (dan/mjesec/godina)

14. Datum potvrde pojave bolesti:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
 (dan/mjesec/godina)

15. Procjena vremena kada je prva životinja bila zaražena:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
(dan/mjesec/godina)

16. Podrijetlo/izvor bolesti:\_\_\_\_\_\_\_\_

17. Provedene mjere kontrole (suzbijanja i iskorijenjivanja), npr.: kontrola člankonožaca, kontrola divljih životinja rezervoara bolesti, monitoring, preventivne mjere kontrole na granici, kontrola prometa životinja u zemlji, iskorjenjivanje (usmrćivanje bolesnih i sumnjivih na bolest engl. stamping out), klanje, nadzor, serološko pretraživanje, cijepljenje, cijepljenje zabranjeno, zoniranje (provođenje mjera na određenom području s poznatim zdravstvenim stanjem životinja) – navesti:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podaci o životinjama na gospodarstvu:

|  |  |  |  |  |  |
| --- | --- | --- | --- | --- | --- |
|  | Ukupan broj životinja na gospodarstvu | Broj životinja s vidljivim kliničkim znakovima bolesti | Ukupan broj uginulih životinja na gospodarstvu | Broj zaklanih životinja na gospodarstvu | Broj neškodljivo uništenih lešina životinja |
| Goveda |  |  |  |  |  |
| Svinje |  |  |  |  |  |
| Ovce |  |  |  |  |  |
| Koze |  |  |  |  |  |
| Konji |  |  |  |  |  |
| Perad (kokoši) |  |  |  |  |  |
| Perad (pure) |  |  |  |  |  |
| Perad (guske, patke) |  |  |  |  |  |
| Perad (fazani) |  |  |  |  |  |
| Divlje životinje (navesti vrstu) |  |  |  |  |  |
| Ribe |  |  |  |  |  |
| Pčelinje košnice |  |  |  |  |  |
| Drugo (navesti) |  |  |  |  |  |

Procjena vremena kada će životinje biti zaklane (sat, dan, mjesec):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Procjena vremena kada će lešine životinja biti neškodljivo uništene (sat, dan, mjesec): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

U slučaju pojave klasične svinjske kuge (KSK) dostavljaju se i sljedeći podaci:

1. Udaljenost do drugog najbližeg gospodarstva gdje se drže svinje (navesti):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podaci o broju svinja na zaraženom gospodarstvu

|  |  |  |
| --- | --- | --- |
| Kategorija | Ukupni broj | Broj s kliničkim znakovima KSK |
| Rasplodne |  |  |
| Tovljenici |  |  |
| Prasad (do 3 mj) |  |  |

4. Metoda dijagnostike (zaokružiti): klinička

patoanatomska

laboratorijska: \_\_\_\_\_\_\_\_\_\_\_\_

(navesti dijagnostički test)

5. Ako pojava bolesti nije potvrđena na farmi, navesti je li pojava bolesti potvrđena:

• u klaonici: Da / Ne

• tijekom transporta: Da / Ne

• drugo: \_\_\_\_\_\_\_\_\_\_\_\_\_\_\_\_\_\_\_\_\_\_

(navesti gdje)

6. Je li potvrđena primarna\*\* pojava bolesti u divljih svinja:

Da / Ne

U slučaju pojave bolesti riba i to: zarazne hematopoetske nekroze, zarazne anemije lososa virusne hemoragične septikemije, na odobrenim ribogojilištima ili uzgojnim područjima zonama ili slobodnim područjima od ovih bolesti, treba prijaviti primarnu pojavu bolesti, te navesti:«

naziv ribogojilišta: \_\_\_\_\_\_\_\_\_\_\_\_\_

odobreni broj ribogojilišta:\_\_\_\_\_\_\_\_\_\_\_\_\_\_\_\_\_\_\_

opis ribogojilišta

(način proizvodnje, kapacitet, vrste i kategorije ribe):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\*\* Primarno izbijanje KSK u divljih svinja je pojava bolesti na slobodnim područjima tj. izvan područja na kojima se provode mjere ograničenja zbog klasične svinjske kuge divljih svinja;

Obrazac 3

OBRAZAC ZA ODJAVU ZARAZNE BOLESTI

Datum prestanka zarazne bolesti (članak 17. stavak 2. Zakona o veterinarstvu (»Narodne novine«, br. 41/07):\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime pošiljatelja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
 (ovlašteni veterinar, veterinarski inspektor)

Telefon:\_\_\_\_\_\_\_\_\_\_\_\_\_Telefax:\_\_\_\_\_\_\_\_\_\_e-mail: \_\_\_\_\_\_\_\_\_\_

Adresa gospodarstva s kojega se bolest odjavljuje: \_\_\_\_\_\_\_\_\_\_\_\_

Naselje:\_\_\_\_\_\_\_\_\_\_\_\_\_\_\_\_\_\_\_\_\_Općina:\_\_\_\_\_\_\_\_\_\_\_\_\_\_\_\_\_\_

Županija:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gospodarstvo s kojega se bolest odjavljuje nalazi se na području ovlasti:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(upisati naziv ovlaštene veterinarske organizacije)

Naziv bolesti koja se odjavljuje:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum prve potvrde slučaja bolesti koja se odjavljuje:\_\_\_\_\_\_\_\_\_\_

Napomena:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis i pečat veterinara koji odjavljuje zaraznu bolest:\_\_\_\_\_\_\_\_\_

Datum odjave zarazne bolesti:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[[1](#footnote-29081-1-backlink)] Pravilnikom se preuzimaju odredbe Direktive Vijeća 82/894/EEZ od 21. prosinca 1982. o prijavi bolesti životinja u Zajednici.

[[2](#footnote-29081-2-backlink)] Člankom 2. Pravilnika o veterinarskim uvjetima za stavljanje u promet goveda i svinja (»Narodne novine«, br. 154/08) preuzete su odredbe članka 2. Direktive 64/432/EEZ od 26. lipnja 1964. o zdravstvenim uvjetima za stavljanje u promet goveda i svinja unutar Zajednice.

[[3](#footnote-29081-3-backlink)] Pravilnikom o mjerama za otkrivanje, suzbijanje i iskorjenjivanje klasične svinjske kuge (»Narodne novine«, br. 189/04 i 123/08) preuzete su odredbe Direktive 89/2001 (EC) o mjerama zajednice za kontrolu klasične svinjske kuge.

[[4](#footnote-29081-4-backlink)], 5 Životinje mlađe od 3 mjeseca.

[[6](#footnote-29081-6-backlink)] Primarno izbijanje KSK u divljih svinja je pojava bolesti na slobodnim područjima tj. izvan područja na kojima se provode mjere ograničenja zbog klasične svinjske kuge divljih svinja;

[[7](#footnote-29081-7-backlink)] Pravilnikom o uvjetima zdravlja životinja koji se primjenjuju na životinje akvakulture i njihove proizvode te sprječavanju i suzbijanju određenih bolesti akvatičnih životinja (»Narodne novine«, br. 42/08) preuzete su odredbe Direktive Vijeća 88/2006 od 24. listopada 2006. o uvjetima za zdravlje akvakulture i njihovih proizvoda, sprječavanje i kontrolu određenih bolesti akvatičnih životinja.

Pravilnik, NN 31/2009-679
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)